Akira (film)

Akira (アキラ) er en japanskprodusert dystopisk animasjonsfilm fra 1988, regissert og produsert av Katsuhiro Otomo. Filmen bygger på Otomos egen tegneserie ved samme navn. Handlingen er lagt til Tokyo i år 2019. Filmen er generelt ansett som en klassiker innen science fiction-sjangeren og regnes som en kultfilm.Filmweb 

Filmen anses å være den viktigste grunnen til at anime fikk så stor spredning i Vesten på 1990-tallet.Allrovi 

 Handling 
1988: En enorm eksplosjon ødelegger Tokyo. Ingen vil påta seg skylden, og tredje verdenskrig bryter ut.

2019: Tokyo har gjenoppstått som Neo Tokyo, en kunstig øy i Tokyo-bukta. Det råder politisk kaos etter feilslåtte reformer som skulle rette opp den finansielle katastrofen den forrige regjeringen etterlot seg, og voldelige motorsykkelgjenger terroriserer motorveiene i territorialkamper. I tillegg så oppstår det en undergrunnsbevegelse som sprer budskapet om den gude-liknende skikkelsen kalt Akira. Undergrunnsgruppen klarer å kidnappe en av «Numrene», restene av et 40 år gammelt eksperiment for å skape mennesker med utrolige mentale krefter. Kidnapperne havner midt i en demonstrasjon, noe som gjør at «nummer 26», kalt Takashi, klarer å flykte ved å teleportere seg vekk, bare for å havne i en kollisjon med Tetsuo, et av medlemmene i en motorsykkelgjeng. Som et resultat av kollisjonen begynner Tetsuo å utvikle krefter lik de som Numrene har, bare mye sterkere. Han må slåss mot seg selv for at ikke hans nye krefter skal ta kontroll over ham. Det viser seg at det var slike krefter som ødela byen for 30 år siden, og kampen handler etterhvert om å unngå at samme katastrofe skal gjenta seg.

 Om filmen 
I 2003 rangerte Entertainment Weekly filmen på en 28.-plass over deres «Top 50 Cult Movies».Filmsite - Top 50 Cult Movies by Entertainment Weekly (23.05.2003)   

 Referanser 

 Eksterne lenker 



Kategori:Filmer fra 1988
Kategori:Japanske animerte science fiction-filmer
Kategori:Japanske animerte fantasyfilmer
Kategori:Animerte actionfilmer
Kategori:Animerte voksenfilmer
Kategori:Dystopiske filmer
Kategori:Filmer basert på tegneserier
Kategori:Filmer om parapsykologiske fenomener
Kategori:Filmer satt til 2010-årene
Kategori:Japanskspråklige filmer
Kategori:Filmer lagt til Tokyo